# Gramàtica islandesa

L'islandès és un idioma flexiu en què els sintagmes nominals tenen quatre casos: nominatiu, acusatiu, datiu i genitiu. Els substantius poden tenir un dels tres gèneres gramaticals: masculí, femení o neutre. Els substantius, alguns numerals, els adjectius i els pronoms són declinables en quatre casos, en singular i en plural.

## Morfologia

La morfologia islandesa conserva gran part de l'estructura del germànic antic. Els substantius es declinen en cas, gènere i nombre, els adjectius en cas, gènere, nombre i comparació. Hi ha només dues declinacions per als adjectius: feble i forta. L'islandès té només l'article definit. Els verbs es conjuguen en temps, mode, persona, nombre i veu. Hi ha tres veus: activa, passiva i mitjana, això no obstant es pot qüestionar si la veu mitjana és una veu o simplement una classe independent de verbs. Hi ha dos temps: passat i present, per desenvolupar-los hi ha un cert nombre de construccions auxiliars.

### Substantius

Els substantius islandesos són semblants al nòrdic antic, tant en forma com en inflexió. Es declinen en els quatre casos ja mencionats, i varien en gènere i nombre. Hi ha dues declinacions principals per a cada gènere: substantius forts i febles. Hi ha també força declinacions diferents. Heus aquí un exemple de les declinacions regulars en els tres gèneres:
| nombre | cas | masculí | femení | neutre |
| singular | nom. | hattur | borg | glas |
| singular | ac. | hatt | borg | glas |
| singular | dat. | hatti | borg | glasi |
| singular | gen. | hatts | borgar | glass |
| plural | nom. | hattar | borgir | glös |
| plural | ac. | hatta | borgir | glös |
| plural | dat. | höttum | borgum | glösum |
| plural | gen. | hatta | borga | glasa |
El gènere d'un substantiu es pot reconèixer per la terminació:
* Substantius masculins: acaben sovint en -ur, -i, -ll o -nn
* Substantius femenins: -a, -ing o -un
* Substantius neutres: si l'última lletra de la paraula té un accent agut (´) és generalment neutre.
Hi ha alguns substantius, com leikfimi (gimnàsia), que no són declinables.

### Articles

L'islandès no té articles indefinits (un, una, uns, unes) i l'article definit (el, la, els, les) s'uneix al final de la paraula. La següent taula mostra les formes habituals de sufixació de l'article definit:
| Sense article | Sense article | Sense article | Sense article | Sense article | Sense article | Article definit | Article definit | Article definit | Article definit | Article definit | Article definit |
| masculí | masculí | femení | femení | neutre | neutre | masculí | masculí | femení | femení | neutre | neutre |
| sing. | plu. | sing. | plu. | sing. | plu. | sing. | plu. | sing. | plu. | sing. | plu. |
| -ur | -ar | -0 | -ir | -0 | -0 | -urinn | -arnir | -0in | -irnar | -0ið | -0in |
| -i | -ar | -0 | -ir | -0 | -0 | -inn | -arnir | -0in | -irnar | -0ið | -0in |
| -ll | -ar | -a | -ur | -0 | -0 | -llinn | -arnir | -an | -urnar | -0ið | -0in |
| -nn | -ar | -a | -ur | -0 | -0 | -nninn | -arnir | -an | -urnar | -0ið | -0in |
L'exemple següent mostra tres substantius - un de cada gènere - sense i amb l'article determinat:
* Masculí: sófi (un sofà) --> sófinn (el sofà)
* Femení: taska (una bossa) --> taskan (la bossa)
* Neutre: heimilisfang (una adreça) --> heimilisfangið (l'adreça)

### Pronoms
#### Personals

Heus aquí la taula on es detallen els pronoms personals:
| | cas | 1a persona | 2a persona | 3a persona | 3a persona | 3a persona | 3a persona |
| singular | nom. | ég | þú | hann | hún | það | hán |
| singular | ac. | mig | þig | hann | hana | það | hán |
| singular | dat. | mér | þér | honum | henni | því | háni |
| singular | gen. | mín | þín | hans | hennar | þess | háns |
| plural | nom. | við | þið | þeir | þær | þau | þau |
| plural | ac. | okkur | ykkur | þá | þær | þau | þau |
| plural | dat. | okkur | ykkur | þeim | þeim | þeim | þeim |
| plural | gen. | okkar | ykkar | þeirra | þeirra | þeirra | þeirra |
La tercera persona del plural té tots tres gèneres. En referir-se a un grup de persones en què hi ha homes i dones s'empra la forma neutra. Com en francès, el pronom normalment va davant del verb.
    Ég heiti Magnús --> Em dic Magnús
L'ordre de la frase pot invertir-se. En aquest cas, com en totes les llengües germàniques (tret de l'anglès modern), el verb ha d'ocupar obligatòriament el segon lloc:
    Magnús heiti ég --> Magnús, em dic

#### Reflexius

L'islandès té un pronom reflexiu el funcionament del qual és molt semblant al del pronom alemany sich.
| cas | pronom |
| ac. | sig |
| dat. | sér |
| gen. | sín |
Per exemple:
    hann þvær sér --> ell es renta
    hún klæðir sig --> ella es vesteix
El pronom reflexiu no té ni nominatiu ni tampoc fa diferència de gènere i nombre.

#### Possessius

Heus aquí la taula amb els pronoms possessius d'un sol posseïdor:
| | cas | 1a persona | 1a persona | 1a persona | 2a persona | 2a persona | 2a persona | 3a persona | 3a persona | 3a persona |
| singular | nom. | minn | mín | mitt | þinn | þín | þitt | sinn | sín | sitt |
| singular | ac. | minn | mína | mitt | þinn | þína | þitt | sinn | sína | sitt |
| singular | dat. | mínum | minni | mínu | þínum | þinni | þínu | sínum | sinni | sínu |
| singular | gen. | míns | minnar | míns | þíns | þinnar | þíns | síns | sinnar | síns |
| plural | nom. | mínir | mínar | mín | þínir | þínar | þín | sínir | sínar | sín |
| plural | ac. | mína | mínar | mín | þína | þínar | þín | sína | sínar | sín |
| plural | dat. | mínum | mínum | mínum | þínum | þínum | þínum | sínum | sínum | sínum |
| plural | gen. | minna | minna | minna | þinna | þinna | þinna | sinna | sinna | sinna |
Les tres columnes per a cada persona representen masculí, femení i neutre, respectivament.

#### Demostratius

Aquesta és la declinació dels demostratius en islandès:
| | cas | þessi | þessi | þessi | sá | sá | sá | hinn | hinn | hinn |
| singular | nom. | þessi | þessi | þetta | sá | sú | það | hinn | hin | hitt/hið |
| singular | ac. | þennan | þessa | þetta | þann | þá | það | hinn | hina | hitt/hið |
| singular | dat. | þessum | þessari | þessu | þeim | þeirri | því | hinum | hinni | hinu |
| singular | gen. | þessa | þessarar | þessa | þess | þeirrar | þess | hins | hinnar | hins |
| plural | nom. | þessir | þessar | þessi | þeir | þær | þau | hinir | hinar | hin |
| plural | ac. | þessa | þessar | þessi | þá | þær | þau | hina | hinar | hin |
| plural | dat. | þessum | þessum | þessum | þeim | þeim | þeim | hinum | hinum | hinum |
| plural | gen. | þessara | þessara | þessara | þeirra | þeirra | þeirra | hinna | hinna | hinna |
Les tres columnes representen masculí, femení i neutre, respectivament.

#### Indefinits

Hi ha entre quinze i vint indefinits. A tall d'exemple aquí es presenta la declinació d'enginn (ningú):
| ningú | cas | Masculí | Femení | Neutre |
| singular | nom. | enginn (engi) | engin (engi) | ekkert (ekki) |
| singular | ac. | engan (öng(v)an) | enga (öng(v)a) | ekkert (ekki) |
| singular | dat. | engum (öng(v)um) | engri (öngri) | engu (öng(v)u) |
| singular | gen. | einskis (einkis) | engrar (öngrar) | einskis (einkis) |
| plural | nom. | engir (öng(v)ir) | engar (öng(v)ar) | engin (engi) |
| plural | ac. | enga (öng(v)a) | engar (öng(v)ar) | engin (engi) |
| plural | dat. | engum (öng(v)um) | engum (öng(v)um) | engum (öng(v)um) |
| plural | gen. | engra (öngra) | engra (öngra) | engra (öngra) |
Aquest és probablement el pronom islandès més estrany, però cal destacar que mai no se'n faria un mal ús si es fes servir les primeres formes. Les formes entre parèntesis o bé són dialectalismes o bé arcaismes, i es fan servir únicament en composicions poètiques. Hi ha, també, una forma fossilitzada, einugi, que és el cas datiu singular del gènere neutre.

### Numerals

El tret més característic dels numerals és que de l'u al quatre es declinen segons els respectius casos i gèneres:
| u | masculí | femení | neutre |
| nominatiu | einn | ein | eitt |
| acusatiu | einn | eina | eitt |
| datiu | einum | einni | einu |
| genitiu | eins | einnar | eins |
| dos, dues | masculí | femení | neutre |
| nominatiu | tveir | tvær | tvö |
| acusatiu | tvo | tvær | tvö |
| datiu | tveimur | tveimur | tveimur |
| genitiu | tveggja | tveggja | tveggja |
| tres | masculí | femení | neutre |
| nominatiu | þrír | þrjár | þrjú |
| acusatiu | þrjá | þrjár | þrjú |
| datiu | þremur | þremur | þremur |
| genitiu | þriggja | þriggja | þriggja |
| quatre | masculí | femení | neutre |
| nominatiu | fjórir | fjórar | fjögur |
| acusatiu | fjóra | fjórar | fjögur |
| datiu | fjórum | fjórum | fjórum |
| genitiu | fjögurra | fjögurra | fjögurra |
Els altres nombres no es declinen:
| cinc | fimm | dinou | nítján |
| sis | sex | vint | tuttugu |
| set | sjö | vint-i-u | tuttugu og einn |
| vuit | átta | trenta | þrjátíu |
| nou | níu | quaranta | fjörutíu |
| deu | tíu | cinquanta | fimmtíu |
| onze | ellefu | seixanta | sextíu |
| dotze | tólf | setanta | sjötíu |
| tretze | þrettán | vuitanta | áttatíu |
| catorze | fjórtán | noranta | níutíu |
| quinze | fimmtán | cent | (eitt) hundrað |
| setze | sextán | mil | (eitt) þúsund |
| disset | sautján | un milió | (ein) miljón |
| divuit | átján | zero | núll |